cyanic-selkie/wikianc huggingface dataset:
পুঁই শাক
বর্ণনা
এটি নরম বহুশাখা যুক্ত উদ্ভিদ। এর মাংসল লতা দ্রুতবেগে দৈর্ঘে ১০ মিটার অবধি বাড়তে পারে। এর মোটা, অনেকটা রসালো, হরতন আকৃতির পাতাতে মৃদু সুগন্ধ আছে। পাতা মসৃণ, খানিকটা পিচ্ছিল ভাব আছে। পুঁই-এর একটি গোত্র লাল-পুঁইয়ের (Basella alba 'Rubra') এর পুর্ণবয়স্ক কাণ্ড লালচে বেগুনী রং এর যা লাল পুঁই ডাঁটা হিসাবে পরিচিত। পুঁইয়ের ফুল সাদা অথবা লাল। ফল মটর দানার মতো। পাকা ফল বেগুনি রঙের।
খাদ্য
চৈনিক ও বাঙালি রান্নায় এটি বহুল ব্যবহৃত। বাংলাদেশ, পশ্চিম বঙ্গ, আসাম ও ত্রিপুরায় পুঁই শাকের ভাজি দুপুরের প্রিয় খাদ্য। এছাড়া মাছ রাঁধতে পুঁই শাক ব্যবহার করা হয়। আফ্রিকায় অড়হড়ে পুঁই ডাঁটার রান্না প্রচলিত আছে। উত্তর ভিয়েতনামে কাঁকড়ার মাংস, ধুঁধুঁল (luffa) ও পাটশাকের (corchorus olitorius) সঙ্গে পুঁইয়ের সুপ খুব জনপ্রিয় খাবার। মালাবার উপকূলে সুপ ঘন করার জন্য ও রসুন ও লংকার সঙ্গে ভাজা হিসাবে এটি খাওয়ার প্রচলন আছে।
খাদ্যগুণ
অন্যান্য অনেক শাকের মত এর মধ্যে অনেক ভিটামিন এ, ভিটামিন সি, লোহা, ও ক্যালসিয়াম আছে। এছাড়া ক্যালরির ঘনত্ব কম। তদুপরি ক্যালরি-প্রতি আমিষের পরিমাণও বেশি। এর মধ্যে ছিবড়ের পরিমাণ বেশি।
অন্যান্য ব্যবহার
সবুজ পাতায় সবুজ ক্লোরফিলের প্রাচুর্যের কারণে এবং লাল পুঁইয়ের ডাঁটায় লাল জ্যান্থফিলের আধিক্যের জন্য এদের রঙ্গক হিসাবেও ব্যবহার করা যায়।
thumb
বাপি বাড়ি যা
পটভূমি
পাঁচ ছেলেবেলার বন্ধু - বাপী, দোলা, জিজো, হাসনা এবং রিজু - কলেজ থেকে পাশ করে সবেমাত্র বাইরে এসে একসাথে বেড়িয়েছে। কলকাতার এক ধনী রত্নব্যবসায়ীর ছোট ছেলে বাপি তার বন্ধুদের অর্থের যোগানদাতা। বাপি যখন তার পারিবারিক ব্যবসায় যোগদান করে, অন্য বন্ধুরা চাকরির সন্ধান করছে। জিজো হাসনার সাথে সম্পর্কে জড়িয়ে পড়ে। রিজু মনে করে যে তার চেয়ে পাঁচ বছর বড় একটি মেয়েকে সে ভালবাসে। একদিন রিজু ভেঙ্গে পড়ে যখন সে মেয়েটি রিজুকে তার বাগদত্তার সাথে পরিচয় করিয়ে দেয় এবং তাকে তার ভাই বলে পরিচয় দেয়। রিজু নিজেকে মাতাল করে ফেলে, তাঁর বন্ধুরা তাঁকে কিছু করতে পারে না তাকে পানশালার বাইরে একা ফেলেছিল । দোলের সাথে পানশালার থেকে ফিরে যাওয়ার সময় বাপি বুঝতে পারে যে সে দোলার প্রেমে পড়েছে। একদিন, দোলা বাপীর বাড়িতে এলে সে দোলাকে জিজ্ঞাসা করে "কে বিশ্বওয়ান দা?"। তারা বিতর্কে জড়িয়ে পড়ে এবং বাপী দোলাকে চুম্বন করে। দোলা নিজেকে মুক্তি করে জানায় তারা কেবল বন্ধু মাত্র, বলে সে বাপিকে চুম্বন করে। সে আরও বলে যে বাপীর মধ্যে পুরুষালী কিছু নেই এবং তাঁর জীবনে আর কিছু হবার নেই। তারপর একদিন বাপির বৌদি প্রাপ্ত বয়স্ক ম্যাগাজিন এবং হস্তমৈথুনের প্রমাণ পায়, সে বাপীর বড় ভাইকে বাপিকে বিয়ে দিতে বলে।
বাপী তার সম্ভাব্য বউ দেখতে যায়, সেখানে তাঁর এক মধ্যবিত্ত মেয়ে শিউলির সাথে দেখা হয়। শিউলি বাপিকে জিজ্ঞেস করে যে সে অন্য কাউকে ভালবাসে কি না? বাপি স্বীকার করে যে সে দোলা নাকে একটি মেয়েকে ভালবাসে। শিউলি বলে যে সে দোলাকে পেতে সে তাকে সাহায্য করবে, তবে তাকে অবশ্যই এই বিয়ে বন্ধ করতে হবে। বাপী শিউলির সাথে তার বন্ধুদের পরিচয় করিয়ে দেয়। দোলা শিউলিকে দেখে হিংসা হয় এবং সে বাপিকে বলে যে তাঁর এখন বিয়ে করবার সময় হয়নি। শিউলির পরামর্শে বাপি সেলসম্যানের চাকরি পায় কিন্তু সে দোলাকে খুশি করতে পারে না। এরই মধ্যে শিউলি এবং বাপি একে অপরের প্রেমে পড়ে বলে মনে হয়। দোলা বুঝতে পারে যে সে বাপিকে ভালবাসে এবং তার সাথে থাকতে চায়। একদিন বাপী শিউলির বাড়িতে যখন যায়, সেখানে শিউলি তাকে দূরে থাকতে বলে। দেখা যায় যে শিউলি তার পুরানো প্রেমিকের সাথে দেখা করেছিল, যে এখন শহরে ফিরে এসেছে। দোলা বাপীর সামনে তার প্রেমের কথা স্বীকার করে এবং বলে সে যেন তার সেলসম্যানের চাকরি ছেড়ে না যায়। ছবিটির পরের অংশে কি হয়? ছবিটির নাম কি সঠিক বিচার পায়?
অভিনয়
মুখ্য ভূমিকায় অভিনয় করেছেন অর্জুন চক্রবর্তী, মিমি চক্রবর্তী, শালমি বর্মণ, অনিন্দ্য চ্যাটার্জি, তিস্তা দত্ত এবং অন্যান্য শিল্পীবৃন্দ।
গিলগিত বিমানবন্দর
গিলগিট বিমানবন্দর হল পাকিস্তান এর অধীনস্থ গিলগিত-বালতিস্তান এর একটি প্রধান বিমান বন্দর। গিলগিট শহর থেকে বিমানবন্দরটি ।বিমানবন্দরটি সঙ্গে ইসলামাবাদ বিমানবন্দরের বিমান পরিসেবা চালু রয়েছে। এই বিমানবন্দর প্রধানত ব্যবহার করে পর্যটকেরা। ইসলামাবাদ থেকে কারাকোরাম হাইওয়ে হয়ে গাড়িতে গিলগিট আসতে সময় লাগে ১৫ ঘণ্টা এবং বাসে সময় লাগে ২৪ ঘণ্টা কিন্তু বিমানে লাগে ১ ঘণ্টা ফলে পর্যটকেরা বিমান পরিবহন ব্যবহার করে গিলগিট আসতে। ইসলামাবাদ-গিলগিট রুটে শুধুমাত্র পাকিস্তান ইন্টারন্যাশনাল এয়ারলাইন্স বিমান চালায়। বিমান পরিবহন সংস্থাটি এই রুটে ৪২ আসনের এটিআর-৪২ বিমান পরিচালনা করে। পর্যটন মরশুম যেমন শীতকালে এই বিমান বন্দরে যাত্রী চলাচল বৃদ্ধি পায়।
অবস্থান
বিমান বন্দরটি ৩৫.৫৫ উত্তর ও ৭৪.১৮ পূর্বে অবস্থিত। এটি সমুদ্র সমতল থেকে ১৪৬২ মিটার উচ্চতায় অবস্থিত। এই বিমান বন্দরটি পার্বত্য অঞ্চলে অবস্থিত হওয়ায় এর রানওয়ে ছোট।
পরিকাঠামো
বিমানবন্দরটির রানওয়ে ১৬৪৬ মিটার হওয়ায় বোরিং ৭৩৭ এর মত বড় বিমান বিমানবন্দরটিতে নামতে পারেনা। ছোট বিমান চালু রয়েছে বিমানবন্দরটিতে। পাকিস্তান ইন্টারনেশনাল এয়ারলাইন এটিআর-৪২ বিমান এই বিমানবন্দর থেকে চালায়। এই পরিসেবার অগে সেনাবাহীনির লোকহেড সি-১৩০ হারকিউলাস বিমান পরিচালনা করা হত ইসলামাবাদ-গিলগিট রুটে। এর পর এই রুটে কিছু দিন ফোকার এফ-২৭ ফ্রেন্ডশিপ বিমান চালানো হয়। বর্তমানে এই বিমানের পরিবর্তে এটিআর -৪২ বিমান পরিচালনা করা হয়। গিলগিত-ইসলামাবাদ রুটে। ২০১৪ সালে পাকিস্তানএর প্রধান মন্ত্রী নওয়াজ শরিফ গিলগিট বিমানবন্দরে একটি নতুন ও আধুনিক টার্মিসান নির্মাণের প্রস্তাব করেন। বর্তমানে এই বিমানবন্দরে একটি নতুন আধুনিক টার্মিনাসের নির্মাণ চলছে। এই টার্মিনাসে থাকবে অত্যাধুনিক ব্যাগ পরীক্ষা ব্যবস্থা, বৃহৎ অপেক্ষা বা বসবার ব্যবস্থা, পানীয় জল ও শৌচালয়ের সুব্যবস্থা। এই বিমানবন্দরের সঙ্গেই রয়েছে একটি সুন্দর হ্রদ। এই হ্রদকে কেন্দ্র করে একটি পার্ক গড়ে উঠেছে। এই পার্কটি  সিএএ পার্ক  বা গিলগিট সিটি পার্ক হিসাবে পরিচিত। গিলগিত শহর থেকে বিমানবন্দরটি ২.৩ কিলোমিটার দূরে অবস্থিত। ফলে এই বিমাবন্দরকে যুক্তকারি ২.৩ কিলোমিটার পথের আধুনিকীকরণ ও এই পথে যাত্রী পরিবহনের উন্নয়নে ব্যবস্থা নেওয়া হয়েছে পাকিস্তান সরকার ও গিলগিত-বালতিস্তান সরকারের থেকে। ওই পথের আধুনিকীকরণ সম্পূর্ণ হলে শহরের কেন্দ্রীয় এলাকা থেকে বিমানবন্দরে যোগাযোগ সহজ ও আরামদায়ক হবে।
সমস্যা
বিমান্দরটিতে কিছু সমস্যা রয়েছে। এই বিমানবন্দরের রানওয়ে ১৬৪৬ মিটার। বলে এই ছোট রানয়েতে বড় বিমান অবতরন করানো যায় না। আবার বিমানবন্দরটিতে কুয়াশার সমস্যা রয়েছে। ফলে কুয়াশা বিমান পরিচালনায় বাধা সৃষ্টি করে। এছাড়া বিমান বন্দরটি থেকে রাতে বিমান পরিচালনার কোনো ব্যবস্থা নেই।
দুর্ঘটনা
১৯৯৮ সালের ২৫ আগস্ট এই বিমানবন্দরে ফোকার F-২৭ বিমান ৫৪ জন যাত্রিনিয়ে দুর্ঘটনার কবলে পরে।
হোয়াই ডোন্ট উই
হোয়াই ডোন্ট উই (সাধারনত ডব্লিউ.ডি.ডব্লিউ নামেও ডাকা হয়) একটি আমেরিকান পপ ব্যান্ড যারা ২০১৬ জোটবদ্ধ হয় এবং ব্যান্ড গঠন করে, ব্যান্ডটি যোনাহ্ মারাইস, করবিন বেসন, ডেনিয়েল শেভি, জ্যাক আভেরি এবং  জ্যাচ হ্যারণের সমন্বয়ে গঠিত, যাদের কেউ কেউ আগে একক গায়ক ছিলেন। ২০১৬ সালের ৭ই অক্টোবরে, তারা তাদের আত্বপ্রকাশকারী একক "টেকিং ইউ" প্রকাশ করে, একই বছরের ২৫শে নভেম্বর তারা "ওনলি দ্য বিগেনিং"নামে আরেকটি একক প্রকাশ করে যা তাদের প্রথম আত্বপ্রকাশকারী ছোট অ্যালবামে ইপি রয়েছে। তারা তাদের দ্বিতীয় ছোট অ্যালবাম ইপি সামথিং ডিফারেন্ট প্রকাশ করে ২০১৭ সালের ১৭ই অক্টোবর। এর শিরোনাম একক শিরোনাম এককটি প্রথম একক হিসেবে একই দিনে প্রকাশ করা হয়েছিল। তারা তাদের তৃতীয় ছোট অ্যালবাম, হোয়াই ডোন্ট উই যাষ্ট প্রকাশ করে, ২০১৬ সালের ২রা জুন। তারা এখন তাদের "সামথিং ডিফারেন্ট" ট্যুরে আমেরিকার বিভিন্ন স্থানে ভ্রমণ করছে। তাদেরকে তাদের বন্ধু ইউটিউবার, লোগান পুলের কিছু ভ্লগে দেখা যায়।
২০১৬–বর্তমান
এই ব্যান্ড দলটি মূলত ২০১৬ সালের ২৭শে সেপ্টেম্বর গঠন করা হয়েছিল, কিন্তু ২০১৬ সালের ২৮শে সেপ্টেম্বরে তারা তাদের পুনঃমিলন করে। (তাদের প্রথম ইউটিউব ভিডিওতে তাদের ভাষ্য মতে )। ব্যান্ড দলটি বর্তমানে ইউটিউব ভিডিও ব্লগ এবং বন্ধু, লোগান পলের সাথে কাজ করছে। লোগান হোয়াই ডোন্ট উই এর তিনটি গানের ভিডিওতে নির্দেশনা প্রদান করেছে ,লোগানের "হেল্প মি হেল্প ইউ নামে একটি এককে তার সহ শিল্পী হিসেবে কাজ করেছে"। তাছাড়া ব্যান্ড দলটি লোগানের প্রতিদিনকার অনেক ব্লগে তাদেরকে নানা ভাবে দেখা গিয়েছে।
অস্ট্রিয়ার ভূগোল
অস্ট্রিয়া হল মধ্য ইউরোপে জার্মানি, ইতালি এবং হাঙ্গেরির প্রায় মধ্যে একটি ছোট, প্রধানত পার্বত্য দেশ। এর মোট ক্ষেত্রের পরিমান ৮৩,৮৭৯ কি.মি. (৩২,৩৮৫ মাইল), আকারে এটি সুইজারল্যান্ডের প্রায় দ্বিগুণ।
স্থলবেষ্টিত দেশটির চতুঃসীমানায় রয়েছে, পশ্চিমে সুইজারল্যান্ড (একটি অ-ইউরোপীয় ইউনিয়ন সদস্য দেশ, সাধারণ সীমানা ১৬৪ কিমি, বা ১০২ মাইল) ও লিশটেনস্টাইন (এটিও একটি অ-ইউরোপীয় ইউনিয়ন, সাধারণ সীমানা ৩৫ কিমি বা ২২ মাইল), উত্তরে জার্মানি (৭৮৪ কিমি বা ৪৮৭ মাইল), চেক প্রজাতন্ত্র (৩৬২ কিমি বা ২২৫ মাইল) ও স্লোভাকিয়া (৯১ কিমি বা ৫৭ মাইল), পূর্বে হাঙ্গেরি (৩৬৬ কিমি বা ২২৭ মাইল), ও স্লোভেনিয়া (৩৩০ কিমি বা ২০৫ মাইল) এবং দক্ষিণে ইতালি (৪৩০ কিমি বা ২৬৭ মাইল) (মোট: ২,৫৬২ কিমি বা ১,৫৯২ মাইল)।
কিছুটা নাশপাতির আকারের, তৃতীয় পশ্চিমতম দেশটিতে, জার্মানি এবং ইতালির মধ্যে একটি সরু ফালির মত ক্ষেত্র আছে, যেটি ৩২ কিলোমিটার (১৯ মাইল) দীর্ঘ এবং ৬০ কিমি (৩৭ মাইল) প্রশস্ত। অস্ট্রিয়ার বাকী অংশ পূর্ব দিকে অবস্থিত এবং উত্তর-দক্ষিণ বরাবর সর্বাধিক প্রশস্ত ২৯৪ কিলোমিটার (১৮৩ মাইল)। দেশটি উত্তর-দক্ষিণে দৈর্ঘ্যে প্রায় ৬০০ কিলোমিটার (৩৭২ মাইল), পশ্চিমে অস্ট্রিয়া-সুইস-জার্মান সীমান্তের লেক কনস্ট্যান্স (জার্মান বোডেন্সি) থেকে পূর্বের অস্ট্রিয়ান-হাঙ্গেরিয়ান সীমান্তে নিউসিডলার হ্রদ পর্যন্ত বিস্তৃত। এই দুটি হ্রদের মধ্যে বৈপরীত্য – একটি আল্পসে এবং অন্যটি হাঙ্গেরিয়ান সমভূমির পশ্চিমতম প্রান্তে, চিরায়ত একটি স্টেপি হ্রদ - অস্ট্রিয়ার প্রাকৃতিক দৃশ্যের বিভিন্নতা চিত্রিত করে।
অস্ট্রিয়ার নয়টি প্রদেশের মধ্যে সাতটির দীর্ঘ ঐতিহাসিক ঐতিহ্য রয়েছে যা ১৯১৮ সালে অস্ট্রিয়া প্রজাতন্ত্র প্রতিষ্ঠার সময়কার, সেগুলি হল: ঊর্ধ্ব অস্ট্রিয়া, নিম্ন অস্ট্রিয়া, স্টাইরিয়া, কের্ন্‌টেন, সলজবুর্গ (রাজ্য), টায়রল, এবং ভোরালবার্গ। বুর্গেনলান্ড এবং ভিয়েনা প্রদেশদুটি প্রথম বিশ্বযুদ্ধের পরে প্রতিষ্ঠিত হয়েছিল। বুর্গেনলান্ডের বেশিরভাগ অংশই হাঙ্গেরি রাজত্বের অংশ ছিল, কিন্তু এর জনসংখ্যার বেশিরভাগই ছিল জার্মান-ভাষী মানুষ এবং তাই তারা অস্ট্রিয়াবাসী হয়ে ওঠে। ভিয়েনাকে স্বাধীন প্রদেশ হিসাবে প্রতিষ্ঠায় প্রশাসনিক ও আদর্শগত কারণের ভূমিকা ছিল। ঐতিহাসিকভাবে, ভিয়েনা, নিম্ন অস্ট্রিয়ার রাজধানী ছিল এবং সমাজতন্ত্রবাদীদের শক্তি কেন্দ্র ছিল, কিন্তু নিম্ন অস্ট্রিয়া ছিল রক্ষণশীল মতাদর্শী। সুতরাং সমাজতান্ত্রিক এবং রক্ষণশীল উভয়ই তাদের নিজ নিজ প্রদেশগুলিতে তাদের প্রভাবকে সুসংহত করতে চেয়েছিল। ভিয়েনা ব্যতীত প্রতিটি প্রদেশেরই একটি প্রাদেশিক রাজধানী আছে, এটি যুক্তরাষ্ট্রীয় রাজধানী হওয়ার পাশাপাশি একটি নিজস্ব প্রদেশ। ভিয়েনায়, সিটি কাউন্সিল এবং মেয়র যথাক্রমে প্রাদেশিক সংসদ এবং প্রাদেশিক গভর্নর হিসাবে কাজ করেন।
ভূপ্রাকৃতিক বৈশিষ্ট্য অঞ্চল
ভৌগোলিক স্থানাঙ্ক ব্যবস্থা:
দানিউব নদী
দানিউব নদীর উৎস দক্ষিণ-পশ্চিম জার্মানির ডোনাউসচিনজেন থেকে এবং এটি অস্ট্রিয়া দিয়ে প্রবাহিত হয়ে কৃষ্ণ সাগরে গিয়ে পড়েছে। এটি পূর্বের দিকে প্রবাহিত একমাত্র প্রধান ইউরোপীয় নদী, এবং ১৯৯২ সালে বায়ার্নের রাইন-মেইন-দানিউব খাল তৈরির পরে অভ্যন্তরীণ নৌপথ হিসাবে এর গুরুত্ব বেড়ে গেছে। এই খাল রাইন এবং মেইন নদীদুটিকে দানিউবেবের সাথে সংযুক্ত করেছে এবং উত্তর সাগর থেকে কৃষ্ণ সাগরে বার্জ চলাচলকে সম্ভব করেছে।
অস্ট্রিয়ান আল্পসের উত্তরের প্রধান প্রধান নদীগুলি (টায়রোলের ইন, সলজবুর্গের সালজাচ এবং স্টাইরিয়া ও ঊর্ধ্ব অস্ট্রিয়ার ইন্স) হল সরাসরি দানিউবের শাখা নদী এবং উত্তরে প্রবাহিত হয়ে দানিউব উপত্যকায় পড়েছে। মধ্য ও পূর্ব অস্ট্রিয়ার দক্ষিণের নদীগুলি (কারিন্থিয়ার গেইল ও দ্রাউ নদী এবং স্টাইরিয়ার মুরজ ও মুর নদী) দক্ষিণে প্রবাহিত হয়ে দ্রাউয়ের নিকাশী প্রণালীতে পড়েছে, এবং শেষ পর্যন্ত সার্বিয়া গিয়ে দানিউবে মিশেছে। ফলস্বরূপ, মধ্য এবং পূর্ব অস্ট্রিয়া ভৌগোলিকভাবে আল্পসের জলাশয় থেকে দূরে অবস্থিত: দানিউবের দিকে ঊর্ধ্ব অস্ট্রিয়া এবং নিম্ন অস্ট্রিয়া প্রদেশগুলি এবং দ্রাউয়ের দিকে কারিন্থিয়া এবং স্টাইরিয়া প্রদেশগুলি।
তথ্যসূত্র
অস্ট্রিয়া
ইন্দোনেশিয়া-সার্বিয়া সম্পর্ক
ইন্দোনেশিয়া-সার্বিয়া সম্পর্ক, ইন্দোনেশিয়া এবং সার্বিয়া এর মাঝে বিদ্যমান কূটনৈতিক সম্পর্ককে নির্দেশ করে। তবে ইন্দোনেশিয়া এবং সার্বিয়া এর সম্পর্ক যুগোস্লাভিয়া যুগ থেকেই বিদ্যমান ছিল। পরবর্তীতে সার্বিয়াসহ বিভিন্ন দেশে বিভক্ত হয়ে যাওয়ার আগ পর্যন্ত যুগোস্লাভিয়ার ও ইন্দোনেশিয়ার মাঝে আন্তরিক সম্পর্ক বিদ্যমান ছিল। এরপর যুগোস্লাভিয়া ভেঙ্গে সার্বিয়া প্রতিষ্ঠিত হওয়ার পর, এই সম্পর্ক ইন্দোনেশিয়া সার্বিয়া সম্পর্কে দাঁড়ায়। তবে যুগোস্লাভিয়া ভেঙ্গে গঠিত হওয়া অন্যান্য দেশগুলোর সঙ্গেও ইন্দোনেশিয়ার অত্যন্ত আন্তরিক সম্পর্ক রয়েছে।
১৯৫৪ সালে, ইন্দোনেশিয়া এবং সার্বিয়া এর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সে সময় সার্বিয়া ছিল যুগোস্লাভিয়া নামে একটি অখণ্ড সত্ত্বা। তাই বর্তমান, ইন্দোনেশিয়া ও সার্বিয়া সম্পর্কের ভিত্তি এবং অবকাঠামো, সবই যুগোস্লাভিয়া যুগে গঠিত এবং স্বীকৃত। ইন্দোনেশিয়ার রাজধানী জাকার্তায় সার্বিয়ার একটি স্থায়ী দূতাবাস রয়েছে। অপরদিকে সার্বিয়ার রাজধানী বেলগ্রেড এ ইন্দোনেশিয়ার একটি স্থায়ী দূতাবাস রয়েছে। ইন্দোনেশিয়া এবং সার্বিয়া (তৎকালীন যুগোস্লাভিয়া), জোট-নিরপেক্ষ আন্দোলন (ন্যাম) এর প্রতিষ্ঠাতা সদস্য।
ইতিহাস
১৯৫৪ সালে দুই দেশের মধ্যকার কূটনৈতিক সম্পর্ক স্থাপিত হওয়ার পর দেশ দুটির মধ্যকার প্রথম ঐতিহাসিক সংযোগ ছিল জোট নিরপেক্ষ সংস্থার মাধ্যমে। ইন্দোনেশিয়ার প্রথম রাষ্ট্রপতি, সুকর্ণ এবং যুগোস্লাভিয়ার রাষ্ট্রপতি, জোসিপ ব্রোজ টিটো ছিলেন জোট নিরেপেক্ষ সংস্থার প্রতিষ্ঠাতা সদস্যদের অন্যতম। ১৯৬১ সালে এই সংস্থা প্রতিষ্ঠিত হয়।
যুগোস্লাভিয়া ভেঙ্গে যাওয়ার পর ১৯৯২-১৯৯৫ সাল পর্যন্ত ইন্দোনেশিয়া এবং সার্বিয়ার মধ্যকার সম্পর্ক ছিল, দেশ দুটির ইতিহাসের সবচেয়ে নিম্নে। বসনিয়া যুদ্ধে, মুসলিমদের বিরুদ্ধে সার্বিয়ার জাতিগত নিধন এর অভিযোগ উঠে। এসময়, বিস মুসলিম জনসংখ্যার দিকদিয়ে, বিশ্বের সবচেয়ে বড় রাষ্ট্র, ইন্দোনেশিয়ার সঙ্গে সার্বিয়ার সম্পর্ক খারাপ ছিল।
২০০০ সালের পর আবার দুই দেশের মধ্যকার সম্পর্ক স্বাভাবিক হতে শুরু করে। ২০০৮ সালে, সার্বিয়ার অখণ্ডতাকে সমর্থন করে, ইন্দোনেশিয়া, সার্বিয়ার থেকে কসোভো এর স্বাধীনতার স্বীকৃতি প্রদান হতে বিরত থাকে। যদিও কসোভো এর সঙ্গে সার্বিয়ার বিবাদের শান্তিপূর্ণ সমাধান করার লক্ষ্যে ইন্দোনেশিয়া, সবসময়ই সার্বিয়ার প্রতি আহ্বান জানিয়ে এসেছে।
বাণিজ্য
২০০৪ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৫ মিলিয়ন (১.৫ কোটি) মার্কিন ডলার। যা, ২০০৮ সালে বেড়ে দাঁড়িয়ে হয় ৫০ মিলিয়ন (৫ কোটি) মার্কিন ডলার। ২০১২ সালের এই দুই দেশের মধ্যকার বাণিজ্যের পরিমাণ ছিল ৪০.৯ মিলিয়ন (৪.০৯ কোটি) মার্কিন ডলার। এর মধ্যে ৩৩.৯ মিলিয়ন (৩.৩৯ কোটি) মার্কিন ডলার ছিল, সার্বিয়ায়, ইন্দোনেশিয়ার রপ্তানি আয়। অপরদিকে, ইন্দোনেশিয়ায়, সার্বিয়ার রপ্তানি আয় ছিল ৭ মিলিয়ন (৭০ লক্ষ) মার্কিন ডলার।
সার্বিয়ায়, ইন্দোনেশিয়ার প্রধান রপ্তানি পণ্য হল; টেক্সটাইল এবং কৃষি পণ্য। অপরদিকে ইন্দোনেশিয়ায়, সার্বিয়ার প্রধান রপ্তানি পণ্য হল; যন্ত্রাংশ, রাসায়নিক দ্রব্য এবং স্বাস্থ্যখাতের যন্ত্রপাতি।
জন ট্রাইকোস
অ্যাথানাসিওস জন ট্রাইকোস (John Traicos; জন্ম: ১৭ মে, ১৯৪৭) মিশরের জাগাজিগ এলাকায় জন্মগ্রহণকারী ও গ্রিক বংশোদ্ভূত সাবেক ক্রিকেটার। জন ট্রাইকোস আন্তর্জাতিক ক্রিকেট অঙ্গনে দক্ষিণ আফ্রিকা ও জিম্বাবুয়ের প্রতিনিধিত্ব করেন। তন্মধ্যে জিম্বাবুয়ে দলে অধিনায়কত্ব করেন তিনি। দলে তিনি মূলতঃ অফ স্পিন বোলিং করতেন। স্বল্প কয়েকজন ক্রিকেটারদের অন্যতম হিসেবে তিনি একের অধিক দেশে খেলার সুযোগ পেয়েছেন।
প্রারম্ভিক জীবন
ট্রাইকোস রোডেশিয়ায় তার শৈশবকাল অতিবাহিত করেন। এ সময় প্রদেশ নামে পরিচিত ছিল তার দেশ ও দক্ষিণ আফ্রিকার ঘরোয়া ক্রিকেটে খেলায় সুযোগ লাভ করেন। নাটাল বিশ্ববিদ্যালয়ের ছাত্রাবস্থায় ট্রেভর গডার্ড তাকে প্রশিক্ষণ দেন। ২৪ জুন, ১৯৬৭ তারিখে তার প্রথম-শ্রেণীর ক্রিকেটে অভিষেক ঘটে। সাউথ আফ্রিকান ইউনিভার্সিটিজের পক্ষাবলম্বন করে ক্যামব্রিজ বিশ্ববিদ্যালয়ের বিপক্ষে প্রথম ইনিংসে ৫৪ রানে ৫ উইকেট দখল করেন। এরপর তিনি আরও দুইয়ের অধিকবার অংশগ্রহণ করেন। ২৭ জানুয়ারি, ১৯৬৮ তারিখে রোডেশিয়ার পক্ষে তার অভিষেক ঘটে।
আন্তর্জাতিক ক্রিকেট
ফেব্রুয়ারি, ১৯৭০ সালে ডারবানের সাহারা স্টেডিয়াম কিংসমিডে অস্ট্রেলিয়ার বিপক্ষে দক্ষিণ আফ্রিকার পক্ষে তার টেস্ট অভিষেক ঘটে। দক্ষিণ আফ্রিকা দলের অধিনায়ক আলী বাখেরের অনুরোধক্রমে তার এ সুযোগ ঘটে। অভিষেক টেস্টেই তিনি চারটি ক্যাচসহ তিন উইকেট পান। কিন্তু তিন টেস্টের ঐ সিরিজের পর বর্ণবৈষম্যবাদের জন্য দক্ষিণ আফ্রিকার আন্তর্জাতিক ক্রিকেট অঙ্গনে নিষিদ্ধতা আসায় তিনি আর খেলতে পারেননি।
১৯৯২ সালে জিম্বাবুয়ে দল টেস্ট খেলার সুযোগ পায়। হারারেতে ভারতের বিপক্ষে অনুষ্ঠিত দলের প্রথম টেস্টে অংশ নেন। পূর্বেকার টেস্টে অংশগ্রহণের ২২ বছর ২২২ দিন পর পরবর্তী টেস্টে অংশ নেন যা একটি রেকর্ডবিশেষ। খেলায় ৫/৮৬ লাভ করে নির্বাচকদের আস্থা অর্জন করতে সক্ষম হন তিনি। এরপর তিনি আরও তিন টেস্ট খেলেন। ৪৫ বছর ৩০৪ দিন বয়সে তিনি তার চূড়ান্ত টেস্ট খেলেন। ৩৮ বছর পূর্বেকার মিরন বক্সের গড়া সবচেয়ে বয়সী টেস্ট ক্রিকেটারের রেকর্ড ভেঙ্গে ফেলেন তিনি ও সর্বকালের জ্যেষ্ঠদের তালিকায় তার অবস্থান দাঁড়ায় দ্বাদশ। তিনি এ তালিকায় আরও উপরে উঠে আসার সুযোগ পান ও পাকিস্তান সফরে দলের সদস্যরূপে মনোনীত হন। কিন্তু ব্যবসায়িক কারণে অবসর নেন।
অবসর
১৯৯৭ সালে জিম্বাবুয়ের রাজনৈতিক অস্থিতিশীলতার কারণে স্ব-পরিবারে অস্ট্রেলিয়ায় চলে যান ও পার্থে আবাস গড়ে তোলেন। তার জ্যেষ্ঠা কন্যা ক্লোই অভিনেত্রী, চলচ্চিত্র পরিচালক ও সংলাপ লেখক। ছোট কন্যা ক্যাথরিন গায়িকা ও গীতিকার।
ভি মোহিনী গিরি
'''ড. ভি মোহিনী গিরি''' (জন্মগ্রহণ করেছেন ১৯৩৮ খ্রিষ্টাব্দে) হলেন একজন ভারতীয় সমষ্টি সেবাব্রতী এবং বিশিষ্ট সমাজ কর্মী, একাধারে যিনি হলেন সমবায় সেবা সঙ্ঘের মাননীয়া সভানেত্রী, যে সংস্থা নয়াদিল্লি ভিত্তিক একটা সামাজিক সেবা কেন্দ্র। ১৯৭৯ খ্রিষ্টাব্দে প্রতিষ্ঠিত হয়ে এই সমাজ সেবা কেন্দ্র সমাজের মহিলা এবং শিশুদের শিক্ষা, বেকারদের কর্ম সংস্থান এবং সকল মানুষের আর্থিক নিরাপত্তার পক্ষে কাজ করে তাদের সহায়তা দেয়।  ১৯৭২ খ্রিষ্টাব্দে তিনি নয়াদিল্লিতে ওয়ার উইডোজ অ্যাসোসিয়েশন (১৯৭১ খ্রিষ্টাব্দে তৎকালীন পূর্ব পাকিস্তান তথা অধুনা বাংলাদেশে যে মুক্তিযুদ্ধ হয়েছিল, তার ফলস্বরূপ যে সমস্ত মহিলার স্বামী ওই যুদ্ধে নিহত হয়েছিলেন, তাদের পুনর্বাসনের জন্যে এই সংস্থা গঠন করেছিলেন) নামে এক সংস্থা প্রতিষ্ঠা করেন। ১৯৯৫ থেকে ১৯৯৮ খ্রিষ্টাব্দ পর্যন্ত তিনি ন্যাশনাল কমিশন ফর ওমেন সংস্থার সভানেত্রীর পদও অলংকৃত করেন।
২০০৭ খ্রিষ্টাব্দে নয়াদিল্লির রাইসিনা হিলসে রাষ্ট্রপতি ভবনে এক মনোজ্ঞ অনুষ্ঠানে ভারতের রাষ্ট্রপতি ড. এ পি জে আবদুল কালাম সমাজ কর্মী ড. ভি মোহিনী গিরিকে ভারত সরকার কর্তৃক ভারতের তৃতীয় সর্বোচ্চ নাগরিক সম্মান পদ্মভূষণ উপাধি প্রদান করেন।
প্রারম্ভিক জীবন ও পশ্চাৎপট
ড. ভি মোহিনী গিরির জন্ম উত্তর প্রদেশের রাজধানী লখনৌতে। ড. ভি এস রাম তার পিতা। তিনি উত্তর প্রদেশের লখনৌ বিশ্ববিদ্যালয় থেকে তার স্নাতক ডিগ্রি প্রাপ্ত হন, পরবর্তীকালে তিনি দিল্লিতে গিয়েছিলেন উচ্চশিক্ষা লাভের জন্যে এবং দিল্লি বিশ্ববিদ্যালয় থেকে তিনি প্রাচীন ভারতীয় ইতিহাসে স্নাতকোত্তর ডিগ্রি অর্জন করেন। ড. ভি মোহিনী গিরি তার ডক্টরেট ডিগ্রি পেয়েছিলেন জি বি পন্থ বিশ্ববিদ্যালয় থেকে।
ড.ভি মোহিনী গিরি, সম্পর্কে, প্রাক্তন রাষ্ট্রপতি প্রয়াত মাননীয় বরাহ গিরি ভেঙ্কট গিরির পুত্রবধূ। তিনি তার অধ্যবসায় ও ব্যক্তিত্বের সমন্বয়ে একজন বিশিষ্ট সমাজসেবী হিসেবে নিজেকে প্রতিষ্ঠিত করেছেন এবং ভারতীয় সমাজের উন্নয়ন ও কল্যাণের জন্যে কাজ করছেন।
কর্মজীবন
ড. ভি মোহিনী গিরি লখনৌ বিশ্ববিদ্যালয়ে ওমেন স্টাডিজ বিভাগ প্রতিষ্ঠা করেন এবং শিক্ষাবিদ হিসেবে কর্মজীবন শুরু করেন। তিনি ১৯৭২ খ্রিষ্টাব্দে স্থাপিত ওয়ার উইডোজ অ্যাসোসিয়েশনের প্রতিষ্ঠাত্রী সভানেত্রী, যে সংস্থা সংগঠিত হয়েছিল ১৯৭১ খ্রিষ্টাব্দে ভারত-পাকিস্তান যুদ্ধের পর। এই সংস্থার উদ্দেশ্য ও কর্মপন্থা হল, যে সমস্ত ব্যক্তি বাংলাদেশ মুক্তিযুদ্ধের ফলে শহিদ হয়েছেন, তাদের বিধবা পত্নীদের সামাজিক পুনর্বাসন দিয়ে সমাজে প্রতিষ্ঠিত করা। এই রকম একটা স্থায়ী জনকল্যাণমূলক কাজের সূচনা করে ড. ভি মোহিনী গিরি তার সহজাত মানবিকতার পরিচয় দিয়েছেন। দেশের বাইরে বিদেশেও তিনি মানবজাতির কল্যাণে অবদান রেখেছেন। ২০০০ খ্রিষ্টাব্দে তিনি ওমেন ইনিসিয়েটিভ ফর পিস ইন সাউথ এশিয়া সংস্থার প্রতিষ্ঠাত্রী ট্রাস্টি হিসেবে কাজ করেন।
ড. ভি মোহিনী গিরির সমাজসেবার পরিধি দেশের গণ্ডি ছাড়িয়ে বিদেশেও ছড়িয়ে পড়েছিল। নিউ ইয়র্ক ভিত্তিক এক আন্তর্জাতিক দাতব্য প্রতিষ্ঠানেরও তিনি বোর্ড সদস্য হিসেবে কাজ করেন।
হেনরি টেবরার
শৈশবকাল
ইংল্যান্ডে অবস্থানকালে হেনরি টেবরার অক্সফোর্ড বিশ্ববিদ্যালয়ের পক্ষে ক্রিকেট খেলায় অংশগ্রহণ করেছেন। তবে ব্লু লাভ করতে পারেননি তিনি। এছাড়াও প্রথম-শ্রেণীর ক্রিকেটের মর্যাদা লাভের পূর্বে ১৮৯২ ও ১৮৯৩ সালে এসেক্সের প্রতিনিধিত্ব করেছেন। অক্সফোর্ডের সদস্যরূপে কেমব্রিজের বিপক্ষে অ্যাথলেটিক্সে দীর্ঘ লম্ফ ও রাগবি ইউনিয়নে অংশ নিয়েছেন।
প্রথম-শ্রেণীর ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করলেও ঐ টেস্টে দলকে নেতৃত্ব দেয়ার বিরল গৌরবগাঁথা রচনা করেছেন। খেলায় তিনি মাত্র দুই রান তুলতে পেরেছিলেন। বল হাতে ভিক্টর ট্রাম্পারের একমাত্র উইকেট লাভে সক্ষমতা দেখান। এটিই তার খেলোয়াড়ী জীবনের সর্বশেষ প্রথম-শ্রেণীর ক্রিকেট খেলায় অংশগ্রহণ ছিল।
প্রশাসনে অংশগ্রহণ
ক্রিকেট খেলা থেকে অবসর গ্রহণের পর দক্ষিণ আফ্রিকান ক্রিকেট প্রশাসনে যুক্ত হন। স্থানীয় জনগোষ্ঠীর ভাষায় দক্ষতা দেখান। তিনি দাবী করেছিলেন যে, ইংরেজির তুলনায় ঐ ভাষায় সাবলীলতা প্রকাশে পটু ছিলেন। দক্ষিণ আফ্রিকান সরকারের অধীনে নেটিভ লেবার ব্যুরো’র ব্যবস্থাপক ও ক্রমবর্ধমান অস্থির শিল্পবিপ্লব চলাকালীন চেম্বার অব মাইনসের নিয়ন্ত্রণাধীন নেটিভ রিক্রুটিং কর্পোরেশনের পরামর্শক থাকাকালে এ ভাষা রপ্ত ও দক্ষতা অর্জন করেন।
১৮৯৪ সালে হেনরি টেবরার জুলুল্যান্ডের সচিব মনোনীত হন। ১৮৯৫ সালে জুলুল্যান্ডের এশোইয়ে ভারপ্রাপ্ত ম্যাজিস্ট্রেটের দায়িত্ব পালন করেন তিনি। এপ্রিল, ১৮৯৬ সাল থেকে ১৯০০ সাল পর্যন্ত দক্ষিণ রোডেশিয়ায় গবাদিপশু নিয়ন্ত্রকের দায়িত্বে ছিলেন। ১৮৯৫ সালে ম্যাশোনাল্যান্ডে মূখ্য স্থানীয় কমিশনার হিসেবে মনোনীত হন। আমটালি ভলান্টিয়ার রেজিমেন্টের অধিনায়ক ছিলেন ও ১৮৯৬-৯৭ মৌসুমে ম্যাশোনাল্যান্ড রিবেলিওনে সেবা করেন। তাকে দুইবার দায়িত্ব পালন থেকে অব্যাহতি প্রদান করা হয়েছিল।
আপার্টহাইট
right|250px|thumb|আপার্ট্‌হাইট আমলের একটি বিজ্ঞপ্তি: "শ্বেতাঙ্গদের ব্যবহারের জন্য। এই সাধারণ সুবিধা ও সম্পত্তি কেবলমাত্র শ্বেতাঙ্গদের ব্যবহারের জন্য সংরক্ষিত। আদেশক্রমে: প্রাদেশিক সচিব" আপার্টহাইট (আফ্রিকান্স ভাষায়: Apartheid আপার্ট্‌হাইট্‌, অর্থাৎ "পৃথকীকরণ") বলতে ১৯৪৮ থেকে ১৯৯৪ পর্যন্ত দক্ষিণ আফ্রিকার বর্ণ-বৈষম্যমূলক নীতিকে বোঝানো হয়। দক্ষিণ আফ্রিকার আফ্রিকান্স ভাষায় "আপার্টহাইট" কথাটির অর্থ "পৃথকীকরণ" বা জাতিগত পার্থক্যের উপর ভিত্তি করে পৃথক আবাসন ব্যবস্থা। শ্বেতাঙ্গশাসিত সরকার এসময় আইন করে দক্ষিণ আফ্রিকার অধিবাসীদের কৃষ্ণাঙ্গ, শ্বেতাঙ্গ, দক্ষিণ এশীয়, বর্ণসংকর, ইত্যাদি বর্ণে ভাগ করে এবং মূলত অশ্বেতাঙ্গদের বাসস্থান নির্বাচনের অধিকার, যাতায়াতের অধিকার, বিভিন্ন রাজনৈতিক অধিকার থেকে বঞ্চিত করে।
ইতিহাস
১৯৩০ সালে প্রথম এই শব্দের উৎপত্তি হয় এবং ১৯৪০-এর দশকের শুরু থেকে দক্ষিণ আফ্রিকার জাতীয় পার্টি রাজনৈতিক স্লোগানে এই শব্দটি ব্যবহার শুরু করে। তবে শব্দটির সাথে জড়িত যে নীতি তার উদ্ভব আরও আগে। ১৬৫২ সালে দক্ষিণ আফ্রিকাতে শ্বেতাঙ্গ মানুষের বসতি স্থাপন শুরুর সাথে সাথে এই নীতির প্রচলন শুরু হয়।
ঔপনিবেশ
১৬৫২ সালে ওলন্দাজ ইস্ট ইন্ডিয়া কোম্পানি দক্ষিণ আফ্রিকায় কেপ টাউন শহর প্রতিষ্ঠার মাধ্যমে কেপ কলোনি স্থাপন করেছিল। ১৭৯৫ সালে ব্রিটিশরা কেপ কলোনি দখল করে নেয়। ব্রিটিশরা মূলত দীর্ঘ সমুদ্রযাত্রার বিরতির জন্য বিশ্রাম ও দাস ব্যবসার উদ্দেশ্যে এ এলাকা দখল করে এবং স্থায়ীভাবে বসতিতে উৎসাহ পায়। কেপ কলোনিতে বুয়রাও থাকত। বুয়র শব্দটা ডাচ -এর মানে চাষি। তারা কথা বলত আফ্রিকানা ভাষায়- ডাচ ও জার্মানিক ভাষা মিলে আফ্রিকান্স ভাষা টি তৈরি হয়েছিল। পরে তারা কেপ কলোনি থেকে ব্রিটিশদের চাপে চলে যায় ও দক্ষিণ আফ্রিকার উত্তরাঞ্চলে একটি বুয়র রিপাবলিক গড়ে তোলার চেষ্টা করে। ১৮৬৭ সালে দক্ষিণ আফ্রিকার খনিতে হীরে ও ১৮৮৪ সালে স্বর্ণ পাওয়া যায়। এসব মূল্যবান সম্পদের সন্ধানে বহিরাগত বাড়তে থাকে। এর কিছুকাল পরে দক্ষিণ আফ্রিকার কৃষ্ণাঙ্গ আদিবাসী, ব্রিটিশ শাসকশ্রেনি ও ডাচ-বুয়র দের মধ্যে ত্রিমূখি লড়াই আরম্ভ হয়। ফলশ্রুতিতে বিভিন্ন রাজনৈতিক দল গঠিত হয় (যেমন, সাদাদের "ন্যাশনাল পার্টি", কালোদের আফ্রিকান ন্যাশনাল কংগ্রেস।
প্রতিরোধ
আফ্রিকান ন্যাশনাল কংগ্রেসের অন্যতম নেতা নেলসন ম্যান্ডেলা বর্ণবাদ বিরোধী আন্দোলনে সক্রিয়ভাবে অংশ নেন। ১৯৬২ সালে তাকে দক্ষিণ আফ্রিকার বর্ণবাদী সরকার গ্রেপ্তার করে ও অন্তর্ঘাত সহ নানা অপরাধের দায়ে যাবৎজীবন কারাদণ্ড দেয়।
দক্ষিণ আফ্রিকার শ্বেতাঙ্গ সরকার সে সময় একটি আইন প্রণয়ন করেছিল, যেটি পাসপত্র আইন নামে পরিচিত। ওই আইনে বলা হয়েছিল, কৃষ্ণাঙ্গদের সব সময় তাদের পরিচয়সংক্রান্ত নথিপত্র বহন করতে হবে। ১৯৬০ সালের ২১ মার্চ রাজধানী জোহানেসবার্গের থেকে ৫০ কিলোমিটার দক্ষিণে শার্পভিল শহরতলির থানার বাইরে বর্ণবৈষম্য আইনের বিরুদ্ধে প্রতিবাদ জানাতে জড়ো হন কৃষ্ণাঙ্গরা। এক পর্যায়ে পুলিশ তাদের ওপর নির্বিচারে গুলি চালায়। নিহত হন ৬৯ জন ও আহত হন অন্তত ১৮০ জন।
১৯৭৬ সালে ভাষার প্রশ্নে কৃষ্ণাঙ্গরা ন্যাশনাল পার্টি নিয়ন্ত্রিত সরকারের বিরুদ্ধে বিক্ষোভে ফেটে পড়ে। আফ্রিকান্স ভাষাকে স্কুলের ভাষা করার ঘোষণা দিয়েছিলেন প্রধান মন্ত্রী পি ডবলিউ বোথা। ডেসমন্ড টুটু দেশের বাইরে থেকে আন্দোলন-সংগ্রামের যোগ। তিনি দক্ষিণ আফ্রিকীয় পণ্য বয়কট করতে ডাক দেন এবং অবিনিয়োগ আন্দোলন শুরু করেন। যার ফলে যুক্তরাষ্ট্র ও যুক্তরাজ্য দক্ষিণ আফ্রিকায় বিনিয়োগ বন্ধ রাখে। তার ডাকে কেপ টাইনের রাস্তায় ৩০ হাজার মানুষ নেমে আসে এবং বিশ্বব্যাপী বর্ণবৈষম্য নীতির প্রতি প্রতিবাদ শুরু হয়।
প্রচন্ড প্রতিরোধের মুখে সরকার নেলসন ম্যানডেলাকে মুক্তি দিতে বাধ্য হয়। ১৯৯০ সালের ১১ই ফেব্রুয়ারি তিনি কারামুক্ত হন। এর পর তিনি তার দলের হয়ে দক্ষিণ আফ্রিকার শ্বেতাঙ্গ সরকারের সাথে শান্তি আলোচনায় অংশ নেন। এর ফলশ্রুতিতে দক্ষিণ আফ্রিকায় বর্ণবাদের অবসান ঘটে এবং সব বর্ণের মানুষের অংশগ্রহণে ১৯৯৪ সালে গণতন্ত্র প্রতিষ্ঠিত হয়।
১৯৩৬
জানুয়ারি
১৯ জানুয়ারি ১৯৩৬ সালে জিয়াউর রহমান জন্মগ্রহণ করেন।
সমকামী মহিলা
thumb|300x300px|"লেসবিয়ান" শব্দটি সাধারণত সেই সব নারীর পরিচয় প্রকাশ করে যারা অন্য আরেকটি নারীর প্রতি আসক্ত, অন্য নারীর প্রতি যৌন আকর্ষণ অথবা ভালোবাসা অনুভব করে, যৌন কর্মকাণ্ড করে। (সাইমন সলোমনের আঁকা মিটিলিনে একটি বাগানে স্যাপ্পো ও এরিন্না) thumb|165px|right|সমকামী নারীর প্রতীক হিসাবে ভেনাস চিহ্ন ব্যবহার করা হয়ে থাকে |alt=
সমকামী মহিলা বা লেসবিয়ান মূলত একজন ব্যক্তিকে বোঝায়, যে অন্য নারীর প্রতি ভালবাসা অথবা যৌন আকর্ষণ অনুভব করে। এটি মানব যৌনাচারের একটি যৌন অভিমুখিতা। মহিলা সমকামী অথবা সমলিঙ্গের প্রতি আকৃষ্ট ব্যক্তির বিশেষণ হিসেবে লেসবিয়ান শব্দটি ব্যবহার করা হয়। নারী সমকামী সাহিত্য পশ্চিমা সাহিত্যের একটি অত্যন্ত গুরুত্বপূর্ণ শাখা।
বিশ শতকে নারীদের যৌন অভিমুখিতা পর্যালোচনা করার সময় লেসবিয়ান বা মহিলা সমকামের ধারণা পাওয়া যায়। ইতিহাস জুড়ে দেখা যায়, নারীদের পুরুষদের মতো একই তালে সমকামী সম্পর্ক রাখার স্বাধীনতা ছিল না। কিন্তু তাদেরকে পুরুষদের মতো নির্মম শাস্তিও ভোগ করতে হত না। সমকামে লিপ্ত নারী যদি তৎকালীন সমাজে পুরুষের মত সুযোগসুবিধা দাবী না করতো তাহলে বরং নারীর সমকামকে খুব একটা দোষ দেওয়া হত না। সেজন্য, নারীর সমকামিতা নিয়ে স্পষ্টভাবে খুব কম তথ্য ইতিহাসে লিপিবদ্ধ হয়েছে। ঊনবিংশ শতাব্দীর শেষের দিকে যখন যৌন বিশেষজ্ঞরা সমকামীসুলভ ব্যবহারগুলিকে বিষয় অনুযায়ী ভাগ ক'রে বর্ণনা দিতে শুরু করলেন, তারা মহিলা সমকামীদের সাধারণ নারীদের থেকে আলাদা ধরনের দেখালেন। তারা জানালেন যে মহিলা সমকামীরা নারীসুলভ আচরণ করে না, নারীর ভূমিকাও পালন করে না। তারা মহিলা সমকামীদের মানসিকভাবে অসুস্থ হিসেবে প্রতিপন্ন করলেন এবং এই ধারণার বিংশ শতাব্দীর শেষের দিকে বিশ্বেব্যাপী বিজ্ঞানীদের দ্বারা পরিবর্তন ঘটে।
ইউরোপ এবং আমেরিকার সমকামী মহিলারা এই বিভেদের কারণে নিজেদের পরিচয় ও ব্যক্তিগত জীবন লোকচক্ষুর আড়ালে রাখতেন অথবা সমাজচ্যুত হিসেবে নিজেদের একটা আলাদা সত্তা নিয়েই বাঁচতেন। দ্বিতীয় বিশ্বযুদ্ধের পরবর্তীকালে অর্থাৎ অবদমিত সামাজিক অবস্থায় যখন সরকার প্রত্যক্ষভাবে সমকামীদের ওপর নির্যাতন চালায় তখন তৎকালীন নারীরা যোগাযোগ মাধ্যমের প্রসারের দ্বারা নিজেদের উন্নতি ও শিক্ষার জন্য একে অপরের পাশে দাঁড়ায়। এই অর্থনৈতিক ও সামাজিক স্বাধীনতাই তাদের নিজস্ব পছন্দ অনুযায়ী পরিবার গড়ে তোলার ও সম্পর্ক স্থাপনের সুযোগ করে দেয়। নারীবাদের দ্বিতীয় উত্থান এবং "নারীর ইতিহাস ও যৌনতা" বিষয়ে পড়াশোনা ও বৃত্তির হার বৃদ্ধির সঙ্গেই 'লেসবিয়ান' তথা 'মহিলা সমকামী'-র বর্ণনা ক্রমাগত উন্মুক্ত হয়ে ওঠে এমনকি শব্দটি ব্যবহারের যুক্তিতে তর্কের সৃষ্টি হয়। ইতিমধ্যে লিসা.এম.ডায়মন্ডের (Lisa M. Diamond) গবেষণা মহিলা সমকামীদের মূল বর্ণনা হিসেবে তাদের যৌন আকর্ষণকেই প্রাধান্য দেয়। যেসব মহিলারা সমকামে লিপ্ত তাদের মধ্যে অনেকেই নিজেদের সমকামী বা উভকামী হিসেবে পরিচয় দেয় না। আবার বাকিদের সমকামী হিসেবে নিজের পরিচয় তাদের যৌন আচারের সাথে শ্রেণীবদ্ধ না-ও হতে পারে। অর্থাৎ সমকামিতার প্রতি ঘৃণা বহন করে চলা সমাজে নিজের সত্তাকে প্রকাশ করার ভয় থেকেই কারোর যৌন পরিচয় ও তার যৌনতার প্রতি দৃষ্টিভঙ্গি বা যৌন আচারের মধ্যে বিস্তর পার্থক্য থাকতে পারে।
প্রচারমাধ্যম অনুযায়ী মহিলা সমকামীদের বর্ণনায় এটাই বোধগম্য যে সমাজের বেশিরভাগই সেসব মহিলাদের প্রতি একটা বিদ্বেষপূর্ণ মনোভাব পোষণ করে যারা নারীত্বের প্রতি, নারীর সামাজিক সহজাত ভূমিকার প্রতি উল্টোধারার প্রশ্ন ছুঁড়ে দেয় আবার দুই নারীর মধ্যে ভালোবাসার সম্পর্ক ঘিরে এরা হতবাক ও মুগ্ধ হয়। যেসব মহিলারা নিজেদের সমকামী পরিচয়কে আপন করে নিয়েছে তারা এমনকিছু অভিজ্ঞতা ভাগ করেছে যেখানে তাদের সমকামিতার প্রতি ঘৃণার কারণে পরিবার, বন্ধুবান্ধব এবং বাকিদের থেকে বৈষম্য ও নানাবিধ কার্যক্ষেত্রে প্রত্যাখ্যানের সম্মুখীন হতে হয়েছে। মহিলা হিসেবে তারা বহু উদ্বেগ ও চিন্তার মুখোমুখি হয়েছে যা পুরুষদের থেকে সম্পূর্ণভাবে আলাদা। বৈষম্য, পক্ষপাত ও সংখ্যালঘু হওয়ার জন্য মহিলা সমকামীদের শারীরিক ও মানসিক স্বাস্থ্য সংক্রান্ত চিন্তা ও প্রশ্নের সম্মুখীন হতে হয়। বিভিন্ন জায়গার রাজনৈতিক অবস্থা এবং সমাজের ধারণা তথা ব্যবহারও মহিলা সমকামীদের খোলামেলা সম্পর্কস্থাপন ও তাদের পরিবার গঠনকে ব্যাপকভাবে প্ররোচিত করে।
শব্দটির উৎপত্তি এবং পরিবর্তন
১৮৬৬ সালে, আলজেরনন চার্লস সোয়াইনবার্নের লেখা 'সাপফিক্স' নামের একটি কবিতাতে 'লেসবিয়ান' শব্দটি দুইবার ব্যবহার করা হয়েছিল এবং তা লেসবস দ্বীপটির নাম দুইবার ব্যবহার করার পরেই। অর্থাৎ তিনি মূলত এই লেসবিয়ান শব্দটি দ্বারা বোঝাতে চেয়েছিলেন "লেসবস দ্বীপ থেকে"। ১৮৭৫ সালে, জর্জ সেইন্টবুরি তাঁর বডেলেয়ারস্ কবিতাসমগ্রে দুটি কবিতা উল্লেখ করেছিলেন। একটি কবিতার নাম ছিল "দ্যা প্যাশন অব ডেলফিন" যেটিতে তিনি দুটি নারীর মধ্যে ভালোবাসাকেই ফুটিয়ে তুলেছিলেন এবং এটিতে লেসবস দ্বীপ সম্পর্কিত কোন তথ্য ছিল না। আরেকটি কবিতার নাম ছিল "লেসবস" যেখানে তিনি দ্বীপের উল্লেখ করেছেন। ১৮৭০ সালে প্রথম 'লেসবিয়ানিজম' শব্দটি দ্বারা একজন নারীর প্রতি আরেক নারীর যৌনাকাঙ্খার বিষয়টি উল্লেখ করা হয়েছিল। ১৮৯০ সালে 'লেসবিয়ান' শব্দটি মহিলাদের মধ্যে ভালোবাসার সমার্থে বিশেষণ হিসেবে ডাক্তারি অভিধানের অন্তর্ভুক্ত হয়। পরবর্তীকালে বিংশ শতাব্দীতে সাপফিস্ট, সাপফিজম এই শব্দগুলোর পরিবর্তে লেসবিয়ান, ইনভার্ট এবং হোমোসেক্সুয়াল এই শব্দগুলোর প্রচলন শুরু হল। ১৯২৫ সালে মেডিকেলের একটি টার্ম হিসেবে এই শব্দটি স্পষ্টভাবেই ব্যবহৃত হতে থাকে, এটাকে 'সডোমাইট' অর্থাৎ পায়ুকামী শব্দটির বিশেষ্য হিসেবে ধরে নেওয়া হয়।
মেডিকেলের সংজ্ঞায় যখন থেকে লেসবিয়ান শব্দটি ব্যবহার হওয়া শুরু হল তখন থেকে এটি আরো জনপ্রিয় হয়ে উঠেছিল। উনবিংশ শতাব্দীর মাঝামাঝি সময়ে মেডিকেল বা চিকিৎসাবিষয়ক লেখকরা সমকামিতার ব্যাপারটি নিয়ে মূলত পুরুষের সমকামিতার বিষয়ে আরেকটু গভীরভাবে লিখতে চেয়েছিলেন এবং একটি যথার্থ শব্দ প্রতিষ্ঠা করতে চেয়েছিলেন। এই ব্যাপারটি বহু পশ্চিমা দেশগুলিতে সামাজিক সমস্যার সৃষ্টি করেছিল এবং তারা এই যৌনতা নিয়ে লেখালেখিকে সাধারণভাবে মেনে নিতে চায়নি। জার্মান যৌন বিশেষজ্ঞ ম্যাগনাস হার্স্ফিল্ড এই সমকামিতার ব্যাপারটাকে "বিপরীতমুখিতা" বলে অভিহিত করেছিলেন। আর তিনি একজন স্বাভাবিক নারী বা পুরুষের যৌনতার ব্যাপারটিকে "একজন স্বাভাবিক যৌনাকাঙ্খী পুরুষ" এবং "স্বাভাবিক যৌনাকাঙ্খী নারী" বলে উল্লেখ করেছিলেন।
নারীর সমকামীতা নিয়ে শিল্প-সাহিত্যে বেশি নিদর্শন পাওয়া যায়। অন্যদিকে পুরুষের সমকামিতার ব্যাপারটি খুব একটা দেখা যায় নি যেহেতু সমকামিতাকে মেডিক্যাল জগতে খুব একটা সমস্যা বলে ধরা হয়নি। তবে এই সমকামীতা নিয়ে কিছু যৌন বিশেষজ্ঞরা নিজেদের মত প্রকাশ করেছিলেন। এর মধ্যে জার্মানির রিচার্ড ভন ক্রাফট এবিং ও ব্রিটেনের হেভলক এলিস প্রথমদিকে মহিলাদের সমকামীতা নিয়ে নিজেদের মত ব্যক্ত করেছিলেন। এলিস বলেছিলেন সমকামিতা হচ্ছে এক ধরনের রোগ বা অসুখ যদিও বর্তমানে সমকামিতাকে রোগ হিসেবে ধরা হয় না। অন্যদিকে ক্রাফট-এবিং বলেছিলেন সমকামিতা হচ্ছে এক ধরনের মানসিক সমস্যা। অন্যদিকে এলিস যিনি কিনা ক্রাফট-এবিংয়ের দ্বারা অনুপ্রাণিত হয়েছিলেন, তিনি বিশ্বাস করতেন সমকামিতা সারা জীবন স্থায়ী অবস্থা নয়। এলিসের মতে, বহু নারীর অন্য নারীর প্রতি ভালোবাসা শেষ হয়ে যাবে যদি তারা পুরুষের সাথে বিবাহ বন্ধনে আবদ্ধ হন এবং স্বাভাবিক জীবনমুখী হন।
তবে এলিস এটিও বিশ্বাস করতেন, কিছু কিছু নারী সত্যিকার অর্থে 'ইনভার্ট' অর্থাৎ এরা জীবনভর অন্য নারীর যৌন সংশয়ে কাটিয়ে দেয়। এদেরকে তিনি তৃতীয় লিঙ্গের সাথে তুলনা করেছিলেন যারা নিজেদের নারীসুলভ ভূমিকা অগ্রাহ্য করে। 'ইনভার্ট' বলতে বিপরীত লিঙ্গের ভূমিকা বোঝায় এবং শব্দটি পুরুষের পরিবর্তে নারীর প্রতি আকর্ষণের সাথেও যুক্ত। যেহেতু ভিক্টোরিয়ান যুগ থেকেই মনে করা হত নারীরা রতিক্রিয়া শুরু করতে অপারগ তাই যেসমস্ত নারীরা অন্য নারীর সাথে যৌন সম্পর্কে লিপ্ত হতো তাদের মধ্যে পুরুষালি কামোত্তেজনা আছে বলেই বিশ্বাস করা হত।
ক্রাফট এবং এলিসের লেখাগুলো বিশ্বব্যাপী প্রকাশিত হওয়ার পর এবং চারিদিকে ছড়িয়ে যাওয়ার পর মানুষ এই ব্যাপারটি নিয়ে সচেতন হতে শুরু করে। এরপর বিশ্বের যৌন বিশেষজ্ঞরা দাবী করে সমকামীরা আসলে কারো দ্বারা অনুপ্রাণিত হয়ে সমকামী হয় না, এটা আসলে তাদের মধ্যে জন্মগতভাবে প্রাপ্ত বৈশিষ্ট্য। এটা কোন অপরাধ হিসেবেও দেখা উচিত না। নিজদের অনুভূতি প্রকাশ করার যথার্থ উপায় না থাকায়, সমকামীরা বাকিদের থেকে আলাদা হিসেবে নিজেদের স্বীকার করে নেয় এবং নিজেদের বেআইনি পরিচয়ের কারণে প্যারিস ও বার্লিনে নিজেদের সমকামী সমাজ গড়ে তোলে। পরবর্তীতে বিভিন্ন সমকামী সমাজ গড়ে ওঠে এবং মহিলা সমকামীরা সমাজের মূলস্রোত থেকে আলাদা একটা দল হিসেবে পরিচিতি পায়।
পশ্চিমা দেশগুলোতে সমকামী নারীরা নিজেদেরকে সমকামী হিসেবে বলতেই পছন্দ করেন এবং তাদের বিভিন্ন ক্লাব বা সংঘ থাকে যেখানে সবাই একই নীতি বা একই ধারণায় বিশ্বাসী। ইতিহাস অনুযায়ী বিভিন্ন সভ্যতায় নারীরা একে অপরের সাথে এই ধরনের সম্পর্কে জড়িয়েছিল কিন্তু কখনোই যৌন আকাঙ্ক্ষাকে ভিত্তি ক'রে তাদের আলাদা কোন পরিচয় ছিল না বা তারা নিজেদেরকে স্বাধীনভাবে সমকামী বলতে পারতেন না। যেহেতু পশ্চিমা সভ্যতায় মহিলাদের রাজনৈতিক দৃষ্টিকোণ থেকে সংখ্যালঘু হিসেবে ধরা হত সেহেতু মেডিক্যাল জগতে সমকামের অবস্থানই সমকামীদের সমাজের ভিন্নধারার পরিচয়টিকে ক্ষেত্রব্যাপী করে তুলেছিল।
যৌনতা এবং সমকামী নারীর পরিচয়
alt=|থাম্ব|190x190পিক্সেল|সমকামী নারীদের প্রতীক। এখানে দেখা যাচ্ছে দুটো মুখওয়ালা একটি কুড়াল। পেছনে কালো রঙ এর ত্রিভুজ। আর সবার পেছনে বেগুনি রঙ। এই কুড়ালটি দ্বারা সমকামী নারীদের শক্তিকে বোঝানো হয়। ডান|থাম্ব|190x190পিক্সেল|২০১০ সালের লিপস্টিক লেসবিয়ান পতাকাকে কিছুটা পরিবর্তন করে এই পতাকা বানানো হয়েছে ডান|থাম্ব|190x190পিক্সেল|২০১৮ সালে সামাজিক যোগাযোগ মাধ্যমে সমকামী নারীদের প্রকাশ করা পতাকা বা চিহ্ন। এখানে কমলা রঙ এর লম্বা দাগটি দ্বারা লিঙ্গ বৈচিত্র্যতাকে প্রকাশ করা হয়েছে। দুটো নারীর মধ্যে যৌন সম্পর্ক থাকলেই তাকে সমকামিতা বা তাদের সমকামী হিসেবে পরিচয় দেওয়া যথার্থ কিনা নিয়ে এখনো বিতর্ক চলছে। নারীবাদী লেখিকা নাওমি মাইকেল করমিক মনে করেন, একজন নারীর যৌনতা নির্ধারণ করে দেয় পুরুষরা যার প্রাথমিক কারণ হলো পুরুষদের মতোই একজন সমকামী নারী আরেকজন নারীর সাথে সহবাসে লিপ্ত হয়। আবার একইরকমভাবে পুরুষের প্রতি আকর্ষিত নারীকে তাদের আলাদা করে চিহ্নিত করার প্রয়োজন হয় না। তবে, করমিক মনে করেন দুইজন নারীর মাঝে সহবাস বা যৌনাঙ্গের থেকেও বেশি গুরুত্বপূর্ণ হল তাদের দুজনের মনের মিলন, দৃষ্টিভঙ্গির মিল ও মানসিক টান। একজন সমকারী নারীর যৌনাকাঙ্খা আছে নাকি নেই এটা নিয়ে নারীবাদীদের মধ্যেই দুটো দল হয়ে যায় যেখানে প্রাচীনপন্থী নারীবাদীরা সমকামী মহিলাদের দৈহিক কামনাকে অস্বীকার করে। ১৯৮০ এর দশকে এই বিতর্ক প্রকট আকার ধারণ করে। এই বিতর্ককে সংজ্ঞায়িত করা হয় নারীবাদী যৌন যুদ্ধ (feminist sex wars) নামে। এই বিতর্কের অবসান ঘটাতে বাচ ও ফেমি নিয়ম নিয়ে আসা হয় যদিও ১৯৫০ এর দশকের মতো কড়াভাবে নয়। ১৯৯০ এর দশকে এটা যৌনাকাঙ্ক্ষা প্রকাশ করার ঐচ্ছিক মাধ্যম হয়ে ওঠে। পুনরায় বলা ভালো যে, সমকামী নারীরা নিজেদের যৌনকাঙ্খা আছে বলে দাবী করতেই স্বাচ্ছন্দ্য বোধ করতে থাকে এবং যৌনতার ক্ষেত্রে পরিবর্তনও ক্রমেই গ্রহণযোগ্যতা পায়।
মোহতারাম ইসকান্দারি
ডান|থাম্ব|300x300পিক্সেল| দেশপ্রেমিক মহিলাদের সমিতির বোর্ড অফ গভর্নরস [ জামিয়াত-ই নেসভান-ই ভাতানখাহ ], [[তেহরান, ১৯২২-১৯৩২।]] মোহতারাম ইসকান্দারি (১৮৯৫ – জুলাই ২৭, ১৯২৪), ছিলেন একজন ইরানি বুদ্ধিজীবী এবং ইরানি নারী আন্দোলনের পথিকৃৎ। তিনি পারস্যের প্রথম নারী অধিকার সমিতি জামিয়াত-ই-নেসভান-ই বতনখায়ের সহ-প্রতিষ্ঠাতা এবং প্রথম নেতা ছিলেন। নেসভান ওয়াতন খও সংবাদপত্রের প্রথম সভাপতি এবং প্রকাশক ছিলেন। ইসকান্দারি নারী শিক্ষা, পর্দা অপসারণসহ নারীর অধিকারের সমর্থনে বক্তৃতা প্রদান করেন। তিনি সমিতির সদস্যদের জন্যও মিছিলের পরিকল্পনা করেন।
সমকামী মহিলা
যৌনতা এবং সমকামী নারীর পরিচয়
সমকামী নারীদের যৌনতা নিয়ে যে বিতর্ক সৃষ্টি হয়েছিল সেটা আরো বড় আকার ধারণ করে যৌন বিশেষজ্ঞ পেপার শোয়ার্টজের ১৯৮৩ সালের একটি বিশেষ সংজ্ঞায়। সেখানে তিনি বলেন, বহুদিন ধরে সম্পর্কে আবদ্ধ সমকামী নারীরা সাধারণ নারী-পুরুষ বা সমকামী পুরুষদের তুলনায় কম সহবাস করেন অর্থাৎ সমকামী নারীরা কম সহবাসে লিপ্ত হন এবং এটাকে তিনি 'লেসবিয়ান বেড ডেথ' বলেন অর্থাৎ সমকামী নারীদের সহবাসের অচলাবস্থা। তবে সমকামী নারীরা এই ধারণাকে প্রত্যাখ্যান করে। তারা বলে দুজন নারী যখন একে অপরের প্রতি আকৃষ্ট হয় তখন তাদের মধ্যে মনের মিলটাই মুখ্য হয়ে ওঠে যেখানে শারীরিক আকর্ষণ ততটা গুরুত্ব পায় না। তারা আরও জানায় যে, নারীদের মধ্যে অতিরিক্ত যৌন অস্থিরতাই তাদের সাধারণ বিপরীতকামী থেকে উভকামী এবং ক্রমে সমকামীতে পরিণত করে অথবা যৌনাকাঙ্ক্ষা অনুযায়ী পরিচয়ের এই বিভেদকে অগ্রাহ্য করতে বাধ্য করে। পরবর্তীকালে আরও গবেষণার দ্বারা অনুমান করা যায় যে পেপারের সংজ্ঞা এবং তথ্যটিতে ভুল আছে এবং সেটিতে সমকামী নারীদের যৌন সম্পর্ককে ভুলভাবে প্রকাশ দেখানো হয়েছে অথবা হয়ত ১৯৮৩ এর পর থেকেই সমকামী নারীদের মধ্যে সহবাস আগের থেকে তুলনামূলকভাবে বৃদ্ধি পেয়েছে (যেহেতু তারা নিজেদের যৌনতাকে মুক্তভাবে মেলে ধরতে শুরু করে)।
মোহতারাম ইসকান্দারি
প্রাথমিক জীবন
মোহতারাম তেহরানের এক উদার, বুদ্ধিবৃত্তিক প্রাণবন্ত এবং রাজনৈতিকভাবে সক্রিয় পরিবারে জন্মগ্রহণ করেন। তার পিতা, মোহাম্মদ আলী মির্জা এস্কান্দারি (আলী খানের রাজপুত্র), একজন সংবিধান বিশেষজ্ঞ এবং আদমিয়াত সোসাইটির প্রতিষ্ঠাতা ছিলেন এবং দার উল- ফুনুনে শিক্ষকতা করেন। তিনি প্রথমে তার বাবার সাথে বাড়িতে পড়াশোনা করেন এবং মির্জা মোহাম্মদ আলী খান মোহাক্কেকীর তত্ত্বাবধানে ফারসি এবং ফরাসি সাহিত্যে শিক্ষা লাভ করেন। এস্কান্দারি ও মহাক্কেকি পরে বিয়ে করেন। প্রাপ্তবয়স্ক অবস্থায়, এসকান্দারি মেরুদণ্ডে আঘাত পেয়েছিলেন। তিনি কিছুদিন শিক্ষকতা করেন এবং মেয়েদের জন্য একটি রাষ্ট্রীয় বিদ্যালয়ের পরিচালক হিসেবে দায়িত্ব পালন করেছিলেন। সাংবিধানিক বিপ্লবের পর পারস্যে নারীদের অধিকারের অবস্থার প্রতি তার অসন্তোষ ছিল।, তাকে ১৯২২ সালে জমিয়ত-ই-নেসভান-ই ভাতানখাহ, "ইরানের দেশপ্রেমিক মহিলা লীগ" প্রতিষ্ঠা করতে পরিচালিত করে, যা অনন্যভাবে নারীবাদ এবং ইরানি জাতীয়তাবাদকে একত্রিত করেছিল। তিনি নারীদের জন্য সাংবিধানিক বিপ্লবের সাফল্যে  হতাশ হয়েছিলেন। তেহরানে বেশ কয়েকজন নেতৃস্থানীয় মহিলার সাথে তিনি দেশপ্রেমিক মহিলা সমিতি প্রতিষ্ঠা করেন। তিনি বক্তৃতা দেন, অ্যাসোসিয়েশনের পত্রিকা পরিচালনা করেন এবং সম্প্রদায়ের মিছিলের পরিকল্পনা করেন। এক সমাবেশে তারা নারীদের বিরুদ্ধে লিফলেট পুড়িয়ে দেয়, যার ফলে সরকারি কর্মকর্তারা মোহতারামকে গ্রেফতার করে। কিন্তু এটি ইরানের জনগণের মধ্যে তার নাম সুপরিচিত করে তোলে। তিনি প্রাপ্তবয়স্ক মহিলাদের জন্য একটি স্কুলও প্রতিষ্ঠা করেছিলেন এবং জাতীয় পণ্য ব্যবহারের জন্য বিজ্ঞাপন দিয়েছিলেন। ১৯২৪-১৯২৫ সালের জুলাই মাসে তেহরানে ২৯ বছর বয়সে মোহতারাম এস্কান্দারি মারা যান।
সমকামী মহিলা
যৌনতা এবং সমকামী নারীর পরিচয়
লিঙ্গ এবং যৌনতা ঘিরে তৈরি হওয়া পরিচয়ের ওপর অধিকমাত্রায় আলোচনার প্রভাব পড়ে সেসব মহিলাদের সংখ্যার ওপর যারা নিজস্ব সত্তাকে সেই দৃষ্টিকোণ থেকে দেখার ও যৌনাকাঙ্ক্ষা অনুযায়ী নিজেকে একটি দলে অন্তর্ভুক্ত করার পক্ষপাতী। পশ্চিমা সভ্যতায় বেশিরভাগ মানুষকেই এই শিক্ষা দেওয়া হয় যে বিপরীত লিঙ্গের প্রতি আকর্ষণই সকল মানুষের সহজাত বৈশিষ্ট্য। যখন একজন মহিলা অপর আরেক মহিলার প্রতি যৌনতা ও ভালোবাসার আকর্ষণ অনুভব করে তখন তার মনে নিজের পরিচয় ঘিরে অস্তিত্ব সংকটের দেখা দেয়। অনেকেই যারা এই সমস্যার সম্মুখীন হয় তারা ক্রমেই সমকামী মহিলার পরিচয়কে আপন করে নেয়। সমকামীদের প্রতি সমাজের বিরূপ চিন্তাধারাকে একপ্রকার বুড়ো আঙুল দেখিয়ে তারা সমকামীদের ভিন্নধারার জগতে চলার পথে অগ্রসর হয়। পশ্চিমা সমাজের সমকামী মহিলারা এমন এক পরিচয় বহন করে যা অনেকাংশে একটি জাতিগত পরিচয়ের মতো। দুই ক্ষেত্রেই একইরকম ইতিহাস ও সমাজ থেকে ভিন্ন ভাবধারা কাজ করে এবং দুই ক্ষেত্রেই ভেদাভেদের স্পষ্ট অভিজ্ঞতা দেখা যায়। এর ফলে বহু সমকামী মহিলারা বিপরীত লিঙ্গের প্রতি আকর্ষণ মূলক ভাবধারা ও নৈতিকতাকে প্রত্যাখ্যান করে এসেছে। তাদের এই পরিচয় সমকামী পুরুষ ও বিপরীতকামী মহিলাদের থেকে আলাদা এবং এই পরিচয় উভকামী মহিলাদেরও উত্তেজনার কারণ হয়ে দাঁড়ায়। সমকামী মহিলা যারা পুরুষের সাথে সহবাসে লিপ্ত হয়েছে এবং যারা কোনদিন পুরুষের সাথে সহবাস করেনি, ওই দুইয়ের মধ্যে দ্বন্দ্ব ও পার্থক্য হলো বিতর্কের অন্যতম বিষয়বস্তু যেক্ষেত্রে দ্বিতীয় দলের নারীদের "গোল্ডস্টার লেসবিয়ান" বলা হয়। যারা বহু পুরুষের সাথে যৌন সম্পর্কে লিপ্ত হয়েছে তারা অন্য সমকামী নারীদের কটাক্ষের সম্মুখীন হতে পারে অথবা তাদের 'সমকামী' পরিচয় নিয়ে প্রশ্নের উত্থান হতে পারে।
মোহতারাম ইসকান্দারি
নেসভান ওয়াতন খও সংবাদপত্র
১৯২২ সালে মোহতারাম এস্কান্দারী, নুরোলহৌদা মঙ্গেনেহ, মাস্তুরে আফশার এবং ম্যাডাম ফখর আফাঘের সম্মানিত কাজের মাধ্যমে “দেশপ্রেমিক নারী সমিত “ প্রতিষ্ঠিত হয়। মহিলাদের শিক্ষার অধিকার এই সমিতির অন্যতম গুরুত্বপূর্ণ লক্ষ্য ছিল। দশজন নির্বাচিত নারীদের নিয়ে “দেশপ্রেমিক নারী সমিতি” কর্তৃক পরিচালনা পর্ষদ গঠিত হয় এবং একই প্রতিনিধি দল ইস্কান্দারীকে সমিতির প্রথম প্রধান হিসেবে নির্বাচিত করে। নারী শিক্ষা ও শিক্ষার লক্ষ্যের পথে "দেশপ্রেমিক নারী সমিতি”, বয়স্ক মহিলাদের জন্য ক্লাস শুরুর প্রেক্ষিতে "উইমেনস উইজডম" পত্রিকা প্রকাশ করে। সংবাদপত্রটি সম্প্রদায়ের সরকারী অঙ্গ যা নারীর সমস্যা এবং নারীর অধিকারের উপর দৃষ্টি নিবদ্ধ করে। পত্রিকাটির মালিক ছিলেন ম্যাডাম মলুক এস্কান্দারি এবং তার প্রথম সম্মানিত পরিচালক ছিলেন মোহতারাম এস্কান্দারি। নাসভান ওয়াতান খও সংবাদপত্র তিন বছরে (১৯২৩-১৯২৬) এগারোটি সংখ্যা প্রকাশ করে এবং অনেক উদার নারীকে আকৃষ্ট করে।
সমকামী মহিলা
যৌনতা এবং সমকামী নারীর পরিচয়
সমাজবিজ্ঞানী সহ আরো গবেষকরা বলেন যে, প্রায়শই ব্যবহার ও পরিচয় মেলে না: মহিলারা তাদের বিপরীত লিঙ্গের প্রতি আকৃষ্ট বলে দাবী করতে পারে কিন্তু নারীর সাথে যৌন সম্পর্কও রাখতে পারে আবার নিজের কাছে 'সমকামী' পরিচয় দেওয়া মহিলারা পুরুষের সাথে যৌন সম্পর্ক স্থাপন করতে পারে অথবা এমনও হতে পারে যে কোন মহিলা নিজেকে সমকামী ভেবেছিল কিন্তু তা সময়ের সঙ্গে পরিবর্তিত হয়েছে। লিসা এম. ডায়মন্ডের গবেষণায় জানা যায় যে, "সমকামী ও যৌনতা অভিমুখী মহিলারা যৌন আচারের ক্ষেত্রে উভকামী মহিলাদের তুলনায় অধিক স্বতন্ত্র ছিল" এবং এটাও বলা হয় যে, "সমকামী মহিলারা নির্দিষ্টভাবে একই লিঙ্গের প্রতি আকর্ষণের দিকে বেশি ঝুঁকে পড়ে"। এতে প্রমাণ হয় যে সমকামী মহিলারাই সমকামকে সুচারুভাবে ফুটিয়ে তোলে।
২০০১ সালের এক সংজ্ঞায় ডাক্তারি পড়াশোনা ও পরীক্ষানিরীক্ষার জন্য মহিলা সমকামীদের তিনটি বৈশিষ্ট্যের ওপর ভিত্তি ক'রে চিহ্নিত করা হয়। এই তিনটি বৈশিষ্ট্য হলো তাদের পরিচয়, তাদের ব্যবহার এবং পরিচয় ও ব্যবহার উভয় একসাথে। অবশ্য এই সংজ্ঞাটিতে তাদের যৌন আকর্ষণের বিষয়টি যোগ করা হয়নি যেহেতু স্বাস্থ্য ও মানসিক অবস্থার সঙ্গে তার কোন বিশেষ যোগসাজশ নেই। ভবিষ্যতে আরও গবেষণায় বলা হয়েছে যে, 'লেসবিয়ান' শব্দটির কোন যথার্থ সংজ্ঞা নেই কারণ এই শব্দটি দিয়ে তিন ধরনের নারীদের বোঝানো হয়। প্রথমত যারা অন্য নারীর সাথে সহবাসে লিপ্ত হয়ত নির্দিষ্টভাবেই অথবা পুরুষের সাথে সম্পর্ক থাকা সত্ত্বেও, দ্বিতীয়ত যারা নিজেদের 'লেসবিয়ান' অর্থাৎ সমকামী মহিলা বলে দাবী করে এবং তৃতীয়ত যে মহিলারা যৌনসঙ্গী বেছে নেওয়ার ক্ষেত্রে নারীদের অগ্রাধিকার দেয়। 'লেসবিয়ান' শব্দের এই যথার্থ সংজ্ঞার অভাব ও সমাজের বহু প্রশ্ন থাকার ফলেই সমকামী মহিলাদের সংখ্যা নির্ধারণ করা কঠিন হয়ে পড়েছে। এক্ষেত্রে কোথায় এবং কীভাবে তাদের চিহ্নিত করা হচ্ছে সেটাও এই সম্বন্ধীয় গবেষণাগুলির ওপর যথেষ্ট প্রভাব রাখে।
মোহতারাম ইসকান্দারি
নারীদের দুষ্টতার বিরুদ্ধে বিদ্রোহ
"দুষ্ট নারী", তেহরানে নারী শিক্ষা ও স্বাধীনতার বিরোধীদের একটি বইয়ের নাম। এই লিফলেট ছেলেরা শহরের প্রধান চত্বরে বিক্রি করত। নূর-ওল-হোদা মঙ্গনেহ তার স্মৃতিপত্রে লিখেন লিফলেটটি কতটা অপমানজনক ছিল এবং তার প্রমাণ হচ্ছে-এখানে ছলনাময়ী নারীদের নিয়ে প্রতিদিন অনেক বই প্রকাশ হত এবং অনেক হকার তা উৎসাহে বিক্রিও করত। তারপর একদিন মোহতারাম এস্কান্দারী সাতজন উদারপন্থী নারীকে নিয়ে তুপখনেহ স্কয়ারে গিয়ে সেখানকার শিশুদের হাত থেকে "দুষ্ট নারী" লিফলেটগুলো সরিয়ে দিলেন। তারা স্কোয়ারের মাঝখানে লিফলেটে আগুন ধরিয়ে দিলেন, ঠিক একই জায়গায় সংবিধান বিশেষজ্ঞদের একবার ফাঁসি দেওয়া হয়েছিল। যখন সেই বাচ্চারা লিফলেটগুলির জন্য টাকা চেয়েছিল, তখন মোহতারাম এবং অন্যান্য উদারপন্থী নারীরা তাদের বলেছিলেন যে তারা কোন টাকা পাবে না।
সমকামী মহিলা
সাধারণ বিষয়
নানান লেখার মধ্যে মহিলাদের যৌনতাকে যথেচ্ছভাবে বর্ণনা করা হয় না। বর্তমান সময়ের আগে পর্যন্ত মহিলাদের যৌনতা সম্বন্ধীয় যত লেখা আছে তা বেশিরভাগই পুরুষদের লেখা। খুব স্বাভাবিকভাবেই পুরুষের দৃষ্টিভঙ্গি থেকে তা লেখা হয়েছে যার মধ্যে পুরুষের স্ত্রী, কন্যা, মা, ইত্যাদি নারীর পরিচয়গুলো স্পষ্ট ছাপ রেখেছে। যেমন প্রায়ই শিল্পকলায় নারীর যৌনতা-প্রকাশ স্বাধীন ও বৃহত্তর চিন্তার পরিচয় দেয় বলেই ঐতিহাসিকরা মনে করেন। এর থেকে জানা যায় মহিলাদের সমকামিতা ক্ষেত্রব্যাপী ছিল ও তাকে মান্যতাও দেওয়া হত।
মোহতারাম ইসকান্দারি
বিদ্রোহের জন্য গ্রেফতার
স্কোয়ারে বই পুড়ানোর পর এবং বাচ্চারা তাদের পোড়া বইয়ের জন্য উচ্চস্বরে কান্নাকাটি করার পর পুলিশ সেখানকার নারীদের গ্রেফতার করে কমিশনে নিয়ে যায় (থানা এবং অভিযুক্তদের প্রথম জিজ্ঞাসাবাদ এলাকা)। নারীদের বিভিন্ন কক্ষে নিয়ে আলাদাভাবে জিজ্ঞাসাবাদ করা হয়। "সাংবিধানিকতা থেকে শ্বেত বিপ্লব পর্যন্ত ইরানি নারী" বইয়ে বদর আল-মলৌক লিখেছেন: মোহতারাম ইসকান্দারি সরকারি আদালতে বলেন, এ বইয়ে আমাদের মা ও বোন সম্পর্কে অনেক খারাপ কথা রয়েছে তাই পুড়িয়ে ফেলা হয়েছে। মোহতারাম ইস্কান্দারীর নাম প্রথম নারী হিসেবে লিপিবদ্ধ করা হয়েছিল যিনি সমসাময়িক ইতিহাসে ইরানে বিদ্রোহের জন্য গ্রেফতার হন।
সমকামী মহিলা
প্রাচীন গ্রীস ও রোম
প্রাচীন গ্রীসে মহিলাদের প্রত্যেককে বিচ্ছিন্নভাবে ধরা হত এবং পুরুষদেরও একইরকমভাবে আলাদা করা হত। এইরকম সমকামী পরিবেশে, পুরুষদের মধ্যে প্রেমের ও যৌনতার সম্পর্ক খুবই সাধারণ ছিল এবং সাহিত্য, শিল্পকলা ও দর্শনেও সেভাবেই তার পরিচয় পাওয়া গেছে। তবে গ্রীক মহিলাদের মধ্যে সমকামিতার খুব বেশি নজির পাওয়া যায়নি। মহিলা তথা মেয়েদের মধ্যে এমন সম্পর্ক ছিল বলেই বহুমত প্রচলিত আছে। এল্কম্যান নামক কবি একদা 'এটিস' (aitis) শব্দটি ব্যবহার করেন যা 'এটেস' (aites) শব্দের স্ত্রীলিঙ্গ। এই 'এটেস' শব্দটি মূলত একজন প্রাপ্তবয়স্ক পুরুষের সাথে কমবয়সী একটি ছেলের সম্পর্ককে বোঝায়। প্লেটোর "সিম্পোসিয়াম"-এ এরিস্টোফেনস্ বলেন যে, নারীরা আরেক নারীর প্রতি প্রেমাসক্ত হয়েও 'এরোস' (eros) শব্দের পরিবর্তে 'ট্রেপেস্থাই' (trepesthai) শব্দটি ব্যবহার করে। এই 'ট্রেপেস্থাই' (trepesthai) শব্দটি মূলত পুরুষের সাথে আরেক পুরুষ বা নারীর সম্পর্ককে বোঝাত।
মোহতারাম ইসকান্দারি
অসুস্থতা এবং মৃত্যু
লিফলেট পোড়ানোর পর তাকে গ্রেপ্তার করা হয়, এরপর তার অসুস্থতার তীব্রতা বেড়ে যায় এবং  মোহতারাম হাসপাতালে ভর্তি হন। চিকিৎসকরা বলেছিলেন যে কশেরুকা কলামে অস্ত্রোপচার করা উচিত। তিনি শৈশব থেকেই এই রোগে ভুগছিলেন এবং তার পিঠ সবসময় বাঁকা থাকায় তাকে নিয়ে মজা করা হতো, কিন্তু জীবনের শেষ মুহূর্ত পর্যন্ত তিনি নারীর সমতার জন্য তার প্রচেষ্টা অব্যাহত রেখেছিলেন এবং দেশপ্রেমিক নারী সমিতির নারীদের পরামর্শ দিয়েছিলেন। বলতেন, নারীদের জন্য তাদের কাজের একটি মুহূর্ত ছেড়ে দিন এবং নারীর অধিকার আদায়ের জন্য কাজ চালিয়ে যান। অবশেষে, মোহতারাম এস্কান্দারি ১৯২৪ সালের জুলাই মাসে মারা যান, তখন তার বয়স ছিল ২৯ বছর। সেদিকাহ দৌলতাবাদী মোহতারামের দলিলে লিখেছেন:"মোহতারাম এস্কান্দারিকে হারানোর ঘটনা, আমাকে এতটাই হতাশ করেছে যে, আমি তা ব্যাখ্যা করতে পারব না, কারণ আমি এই সাহসী ইরানি মেয়েটির মহান প্রচেষ্টা জানি এবং আমি তার ক্ষতিকে একটি বড় দুর্ভাগ্য হিসেবে ভাবি। হ্যাঁ, তার আত্মত্যাগ প্রশংসনীয় ছিল। আমি কখনই ভুলব না যে তারা বারবার সম্মেলনে তার নিন্দা করেছিল। কিন্তু তিনি সব শুনেছেন এবং নিজেকে বিরক্ত বা বিচলিত না করার চেষ্টা করেছেন। অবিচল পদক্ষেপ এবং দৃঢ়তার সাথে তিনি তার লক্ষ্য অব্যাহত রেখেছিলেন। আমার জীবনে তিনিই প্রথম ইরানি নারী যাকে আমি দেখেছি যে তার লক্ষ্যে পৌঁছানোর জন্য সর্বাত্মক চেষ্টা করে কখনো ক্লান্ত হন নি। আমি শুধু আশা করি আমার মাতৃভূমির সকল নারী এই সম্মানিত নারীর কাজকে নষ্ট হতে দেবেন না এবং তিনি যে ভিত্তি প্রতিষ্ঠা করেছিলেন তা ভেঙ্গে যাবে না।"
সমকামী মহিলা
প্রাচীন গ্রীস ও রোম
ঐতিহাসিক ন্যান্সি রাবিনোউইজ বলেন যে, প্রাচীন গ্রীসের 'রেড ভাস' ছবিগুলিকে (যেটায় দেখা যায় এক মহিলার কোমর আরেক মহিলার বাহুবন্ধনে আবদ্ধ বা তাদের কাঁধে ঝুঁকে পড়েছে) প্রেমের আকর্ষণ হিসেবে দেখা যেতে পারে। প্রাচীন গ্রীসে মহিলাদের দৈনন্দিন জীবনের বেশিরভাগই অজানা এবং মূলত তাদের যৌনতার বহিঃপ্রকাশ। পুরুষরা অন্য পুরুষের সাথে বিবাহবহির্ভূত সম্পর্কে আবদ্ধ হত কিন্তু মহিলাদের ক্ষেত্রে বৈবাহিক সম্পর্কে আবদ্ধ থাকাকালীন এমন ঘটনা নজিরবিহীন বলা চলে। গ্রীক মৃৎশিল্পে মহিলাদের মূলত ভালোবাসার নজরে দেখানো হয়েছে এবং যেসব ক্ষেত্রে নারীদের শুধুমাত্র অন্য নারীর সাথে ফুটিয়ে তোলা হয়েছে তাকে কিঞ্চিৎ যৌনতার আকার দেওয়া হয়েছে যেমন তাদের স্নানের ছবি, একে অপরকে স্পর্শের ছবি, যৌন খেলনাযুক্ত (ডিলডো) ছবি, ইত্যাদি। মাঝেমাঝে বিপরীতকামী বিয়ে অথবা পুরুষের সমকামও এধরনের চিত্রণে ফুটে ওঠে। শিল্পে যৌনতার এই উপস্থিতি দর্শকের জন্য নাকি সেটা বাস্তব জীবনের চিত্রায়ণ, তা জানা যায়নি। রাবিনোউইজ লেখেন, ঊনবিংশ শতাব্দীতে ঐতিহাসিক তথা গ্রীক স্টাডিজ বিশেষজ্ঞরা মহিলাদের সামাজিক অবস্থানের কারণেই তাদের দৈনন্দিন জীবনে যৌনতা সম্পর্কে কোনরকম আগ্রহ রাখেননি।
প্রাচীন রোমেও মহিলাদের যৌনতাকে পুরুষের দৃষ্টিভঙ্গি থেকেই বিচার করা হয়। আধুনিক যুগের বিজ্ঞানীরা জানান যে, পুরুষেরা নারীর সমকামিতাকে বিরোধী হিসেবেই দেখত। তারা ভাবত যে মহিলারা অন্য মহিলাদের সাথে যৌন সম্পর্কে আবদ্ধ হয় তারা জৈবিক অর্থে একে অপরের পরিপূরক হয় না। ফলে নারীর যোনি যেন কখনো মহিলা ও কখনো পুরুষকে দৈত্যাকার ধারণ করে গিলতে চায়। বিদ্বান জেমস্ বুট্রিকার মতে, নারীর সমকামিতা রোমান পুরুষদের নিজেদের একমাত্র 'যৌনাকাঙ্ক্ষা প্রশমনকারী' হিসেবে ভাবনার অবসান ঘটায় এবং রোমের পুরুষতান্ত্রিক সমাজের সাধারণ একটি ভিত্তির ওপর প্রশ্ন ছুঁড়ে দেয়। যদিও রোমের ইতিহাসে নারীর যৌনসঙ্গী হিসেবে অন্য নারীর উপস্থিতি লেখ্যাকারে পাওয়া যায়নি।
প্রথমদিকের আধুনিক ইউরোপ
থাম্ব|১৬৯০ সালের খোদাইয়ে পাওয়া এই নিদর্শনের মতোই, রেঁনেসার সময়ে লেসবিয়ানিজম এবং হার্মাপ্রোডাইটিজমকে একই ধরনের ব্যাপার মনে করা হতো। ইতিহাস জুড়ে দেখা যায় যে, পুরুষের সমকামিতা ধর্মীয় ও অসামাজিক বিভিন্ন দলের নেতিবাচক কটাক্ষের শিকার হয়েছিল কিন্তু নারীর সমকামিতা সেই ধরনের চূড়ান্ত সমস্যার সম্মুখীন হয়নি। ইংল্যান্ডে পুরুষের সমকামিতা বা পুরুষ-পুরুষ অথবা পুরুষ-মহিলার মধ্যে পায়ুকাম এবং পুরুষ ও পশুদের মধ্যে রতিক্রিয়ার জন্য মৃত্যুদণ্ড দেওয়া হত। মহিলাদের মধ্যে যৌনসংসর্গের প্রমাণ মেডিক্যাল বা আইনি কোনরকম পুঁথিতে পাওয়া যায়নি। মহিলাদের সমকামিতা-বিরোধী প্রথম আইন ১২৭০ সালে ফ্রান্সে উপস্থাপন করা হয়। স্পেন, ইতালি এবং পবিত্র রোমান সাম্রাজ্যে মহিলাদের মধ্যে পায়ুকামকে অদ্ভুত এবং অপ্রাকৃতিক মনে করা হত। এর শাস্তি হিসেবে পুড়িয়ে মেরে ফেলার বিধান ছিল যদিও এইধরনের ঘটনার দৃষ্টান্ত খুবই কম।
এই ঘটনা সংক্রান্ত প্রথম মৃত্যুদণ্ড দেওয়া হয় ১৪৭৭ সালে জার্মানির স্পিয়ারে। দুই সন্ন্যাসিনী (নান) যারা একে অপরের সাথে যৌনক্রিয়া করেছিল ও একে অপরের স্তন ছুঁয়েছিল তাদের ৪০ দিনের দণ্ডভোগ দাবী করা হয়। বেনেডেটা কার্লিনি নামক এক ইতালিয়ান সন্ন্যাসিনী 'স্প্লেনডিটেলো' নামের আধ্যাত্মিক আখ্যা পাওয়ার পর থেকে তার বোনেদের অনেককে তার সাথে যৌনতায় প্রলুব্ধ করেছিলেন, এমন লিখিত তথ্য পাওয়া যায়। অন্যান্য মহিলাদের সাথে তার সম্পর্ক শেষ করার জন্য তাকে একা জীবনের শেষ ৪০ বছরের জন্য নির্বাসিত করা হয়। যদিও মহিলাদের সমকামিতার যৌনাকাঙ্ক্ষা ইংরেজি সাহিত্যে ও থিয়েটারে খুবই সাধারণ বিষয় ছিল। ঐতিহাসিকদের মতে, রেনেসাঁসকালীন এই বিষয়টির ভালোই চল ছিল।